
Mål
Kurset skal gi studentene innføring i juridisk metode og generelle privatrettslige og utvalgte offentligrettslige emner og problemstillinger. Innføringen skal gi studentene innsikt i de alminnelige rettslige rammer for utøvelse av privat og offentlig virksomhet. Studentene skal ytterligere gis gode kunnskaper om de rettsregler som er av særlig betydning for utøvelse av privat næringsvirksomhet. Dette gjelder regler som har betydning for den interne organisering i virksomhetene og regler for virksomhetenes forhold til kunder, kreditorer og offentlige myndigheter
Forkunnskaper

Kurset bygger på JU210/JUR2001 eller tilsvarende

Undervisningsform
Forelesninger, oppgaveløsning og ”prøveeksamen”.

Vurdering
Individuell skriftlig eksamen på 6 timer

Hjelpemidler: Norges lover 1687-2007/08 samt ukommenterte lovsamlinger.

Tillatte innarbeidelser i hjelpemidlene er understrekninger og nøytrale henvisninger til tillatte hjelpemidler (jfr, jamfør, se, mots, motsatt etc), det er også tillatt å notere at lover eller paragrafer er opphevet.  Det er ikke tillatt å lime inn ny tekst i lovsamlinger uten etter avtale med fagansvarlig.

Studiepoengsreduksjon: På grunn av faglig overlapping vil man få 12 studiepoeng reduksjon i JU210 eller 7,5 sp reduksjon i JUR2001 ved bestått eksamen i JUR3001.

Emneoversikt
Rettskilder og juridisk metode 

Avtalerett

Kjøpsrett

Økonomiske forhold mellom ektefeller/samboere/registrerte partnere 

Hovedvekt på reglene som har betydning for ektefellenes/samboernes/registrerte partneres kreditorer

Offentlig rett 

Hovedvekt på organiseringen av forvaltningen, forvaltningsloven og offentlighetsloven

Pengekravsrett 

Panterett og rettsvernregler 

Foretakssrett 

Hovedvekt på aksjeloven og selskapsloven og fellesregler om selskaper

Insolvensjuss 

Enkeltforfølgning med inkasso og tvangsfullbyrdelse

Fellesforfølgning med hovedvekt på gjeldsforhandling og konkurs

Økonomisk kriminalitet 

Utvalgte deler av straffelovens kapittel 27 og deler av regnskapsloven kapittel 8, likningslovens kapittel 12 og straffelovens § 317

